CELEX: 32011D0867
Language: ro
Date: 2011-12-20 00:00:00
Title: Decizia 2011/867/PESC a Consiliului din 20 decembrie 2011 de modificare a Deciziei 2011/137/PESC privind măsuri restrictive având în vedere situația din Libia

22.12.2011   
            
            
               RO
            
            
               Jurnalul Oficial al Uniunii Europene
            
            
               L 341/56
            
         DECIZIA 2011/867/PESC A CONSILIULUI
   din 20 decembrie 2011
   de modificare a Deciziei 2011/137/PESC privind măsuri restrictive având în vedere situația din Libia
   CONSILIUL UNIUNII EUROPENE,
   Având în vedere Tratatul privind Uniunea Europeană, în special articolul 29,
   întrucât:
   
               (1)
            
            
               La 28 februarie 2011, Consiliul a adoptat Decizia 2011/137/PESC privind măsuri restrictive având în vedere situația din Libia (1), între altele, pentru a pune în aplicare Rezoluția Consiliului de Securitate al Organizației Națiunilor Unite (RCSONU) 1970 (2011).
            
         
               (2)
            
            
               La 23 martie 2011, Consiliul a adoptat Decizia 2011/178/PESC (2) de modificare a Deciziei 2011/137/PESC pentru a pune în aplicare RCSONU 1973 (2011).
            
         
               (3)
            
            
               La 22 septembrie 2011, Consiliul a adoptat Decizia 2011/625/PESC (3) de modificare a Deciziei 2011/137/PESC pentru a pune în aplicare RCSONU 2009 (2011).
            
         
               (4)
            
            
               La 10 noiembrie 2011, Consiliul a adoptat Decizia 2011/729/PESC (4) de modificare a Deciziei 2011/137/PESC pentru a pune în aplicare RCSONU 2016 (2011).
            
         
               (5)
            
            
               La 16 decembrie 2011, Comitetul Consiliului de Securitate instituit în temeiul RCSONU 1970 (2011), hotărând în conformitate cu punctul 19 din RCSONU 2009 (2011), a decis să revoce desemnarea cu privire la două entități.
            
         
               (6)
            
            
               Decizia 2011/137/PESC ar trebui modificată în consecință,
            
         ADOPTĂ PREZENTA DECIZIE:
   Articolul 1
   Articolul 6 alineatul (1a) din Decizia 2011/137/PESC se înlocuiește cu următorul text:
   
      „(1a)   Toate fondurile, alte active financiare și resurse economice care, în mod direct sau indirect, se află în proprietatea sau sunt controlate de:
      
                  (a)
               
               
                  Libyan Investment Authority (Autoritatea Libiană pentru Investiții); și
               
            
                  (b)
               
               
                  Libyan Africa Investment Portfolio (Portofoliul de Investiții Libia Africa),
               
            care erau înghețate la 16 septembrie 2011, rămân înghețate.”
   
   Articolul 2
   Prezenta decizie întră în vigoare la data adoptării.
   
      Adoptată la Bruxelles, 20 decembrie 2011.
      
         
            Pentru Consiliu
         
         
            Președintele
         
         M. DOWGIELEWICZ
      
   
   
      (1)  JO L 58, 3.3.2011, p. 53.
   
      (2)  JO L 78, 24.3.2011, p. 24.
   
      (3)  JO L 246, 23.9.2011, p. 30.
   
      (4)  JO L 293, 11.11.2011, p. 35.